Go elwa hloko gore mošomo wo mogolo wa rena bjalo ka Mmušo, ke go netefatša go fana ka tirelo ye hlwahlwa yeo e lego maleba le dinyakwa tša batho ba rena, le gore polelo ke setlabelo seo se re kgokaganyago le bona. Ke kgapeletšo gore Molaotshepetšo wa Dipolelo o diragatšwe ka pele. Batho Pele ke mmolelo wa Sesotho wo o thaopago bodirela mmušo gore bo tla direla batho ka moka ba Afrika Borwa. Ditheo tša Batho Pele ke tšona tšeo Leswao la Setšhaba le leswa le itshetlegilego go tsona. Ka la 1 Oktoboro 1997, bodirela mmušo bo ile bja thoma ka lesolo la Batho Pele leo le bego le lebišitšwe go kaonafatšo ya kabelo ya ditirelo go batho. Tshepetšo ya kgoro ya setšo e thoma maemong a lapa goba a selegae. Batho ba bagolo ka mo lapeng ba ka leka go rarolla diphapano. Ge ba sa kgone go dira bjalo, ba e isa kwa maemo a selegae (ntona). Tharollo ya diphapano kwa maemong a lelapa goba a selegae e laolwa ke molao wa setšo. Go isa morero kwa kgorong ya setšo ka gale go bonwa e le sengwe sa bofelo, gomme go dirwa bjalo fela fa maiteko a mathomo a go rarolla phapano e a reteletswe.